Schulhof (Dombováry, Dombóvári) Géza
Caritas Egyesület alapítványa Családi iratok (obsitja, levelek a névváltoztatásról, fia állampolfársági bizonyítványa, stb.) Adományozólevél I. Ferdinánd bolgár királytól, 1899 + fordítás Másolat a levélről, melyben Ferenc József nemességet adományozott neki. Ügyvédi és váltóügyvédi oklevele, Pest, Levelek a Pesti Izraelita Hitközségtől Dr. Dombováry Géza ügyvédnek (feltehetően Schulhof /Dombováry/ Géza fiának) 1931;1932
Dombováry Géza (Schulhof Géza) (Dombóvár, 1848. március 11. – Budapest, 1918. június 1.) ügyvéd, szociológus, jogtudományi író.Apja Schulhof Adolf híres dombóvári, majd pécsi orvos volt. Középiskolai tanulmányait Pécsett, az egyetemet Bécsben, Prágában, majd Budapesten végezte. Behatóan foglalkozott a nemességi és hitbizományi joggal, amelynek elismert specialistája lett. Ferenc József király a magyar jogélet terén szerzett érdemeinek elismeréséül 1885-ben magyar nemességet adományozott neki. Az 1860-as években szóval és tollal élénken részt vett a zsidók emancipációs mozgalmában, Munkásmozgalom Magyarországon című tanulmánya úttörő jelentőségű volt. Az 1870-es és az 1880-as években közjogi cikkei hozzájárultak sok zavaros közjogi kérdés tisztázásához. 1884-ben adta ki Az érvényben levő magyar büntetőtörvények gyűjteménye című kétkötetes, annak idején hézagpótló, a büntetőjogra és bűnvádi eljárásra vonatkozó rendeleteket is felölelő munkáját, majd 1888-ban A magyar büntetőtörvénykönyv magyarázata című, három vaskos kötetre terjedő művét, amely a királyi Kúria gyakorlatát és a külföldi bíróságok felfogását is ismertette. 1 pallium családi iratanyag.
Magyar Zsidó Levéltár